Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
7 ส.ค. 2558

SET แกว่งตัวแคบๆ ในแดนลบ ยังไม่หลุดแนวรับ 1,428 จุด
ดัชนี SET อยู่ที่ 1,432.45 จุด +1.87 จุด +0.13% ปริมาณซื้อขาย 11,847 ลบ.
แนวรับ:     1,428 / 1,420       แนวต้าน:       1,440
 
สรุปทิศทางและแนวโน้มตลาด
Trigger Fund น่าจะเริ่มมีบทบาทมากขึ้นในช่วง 1-2 สัปดาห์หน้า…: SET เคลื่อนไหวแคบตลอดช่วงเช้าที่ผานมา โดยหุ้นกลุ่มพลังงานถูกกดดันจากราคาน้ำมันที่ปรับลดลงต่อเนื่อง ขณะที่เราคงมุมมอง Technical Rebound ไปที่ 1,450/1,490 จุด ระยะสัปดาห์ โดย Trigger Fund มูลค่า 2 พันล้านบาท คาดว่าจะมีบทบาทมากขึ้นในการเข้าซื้อหุ้นในช่วง 1-2 สัปดาห์ข้างหน้า โดยคาดว่าหุ้นกลุ่มรับเหมาฯ อย่าง ITD CK STEC UNIQ SEAFCO จะเป็นเป้าหมายในการเข้าซื้อของ Trigger Fund เนื่องจากเป็นกลุ่มหุ้นที่ได้รับผลดีจากการเริ่มประมูลโครงสร้างพื้นฐานโดยตรงในช่วง 3Q-4Q15 ไม่ว่าจะเป็น 1) รถไฟรางคู่ 2) สนามบินสุวรรณภูมิเฟส 2 3) มอเตอร์เวยย์สามเส้นทาง และ 4) รถไฟฟ้า โดยเฉพาะรถไฟฟ้าสายสีส้มที่คาดว่าจะเริ่มเปิดประมูลได้ภายในปลายปีนี้ หรือต้นปีหน้า
 “เก็งกำไร” SIRI…คาดยอดขาย The LINE สุขุมวิท 71 สุดสัปดาห์นี้ได้รับการตอบรับที่ดี: แนะนำ “เก็งกำไร” SIRI ด้วยเป้าหมายระยะสั้นที่ 1.73/1.80/1.90 บาท จาก 1) SIRI จะเปิดโครงการ The LINE สุขุมวิท 71 มูลค่า 2 พันล้านบาท (1,000 ล้านบาทขายให้กับลูกค้าต่างประเทศไปแล้ว) อย่างเป็นทางการในวันที่ 8 ส.ค.นี้ ซึ่งคาดว่าจะได้รับการตอบรับที่ดีจากผู้บริโภค ไม่ต่างกับ The LINE หมอชิต-จตุจักรที่ขายหมดภายในวันเดียว  2) Presale 1H15 ที่ 15 พันล้นาบาท คิดเป็น 46% ของเป้าหมายบริษัท โดยโครงการ The LINE ที่ร่วมกับ BTS อีก 4 โครงการจะเป็นตัวหนุน Pre-sale ต่อเนื่องในช่วงครึ่งปีหลัง 3) ผลการดำเนินงาน 2Q15 คาดว่าจะเติบโตทั้ง y-y และ q-q ที่ ~800 ล้านบาท (Consensus) จากการส่งมอบคอนโดฯ หลายแห่ง
 
หุ้นที่น่าสนใจทางเทคนิค
TRC “ซื้อ” ราคาหุ้นมีจังหวะดีดตัวขึ้นผ่านแนว Downtrend Line พร้อมปริมาณการซื้อขายสูงสนับสนุน เครื่องมือ MACD พุ่งชี้ตัด 0 ขึ้น เป็นสัญญาณซื้อเก็งกำไร มีแนวต้านแรกที่บริเวณ 2.36 บาท และแนวต้านถัดไปที่จุดสูงสุดเดิม 2.56 บาท
SCN “ซื้อ” ราคาหุ้นมีจังหวะกลับตัวด้วยรูปแบบ Double Bottom กลับมายืนเหนือเส้นค่าเฉลี่ยระยะ 14 วันได้ พร้อมปริมาณการซื้อหนาแน่น เครื่องมือ MACD ตัด Signal ขึ้น เป็นจังหวะเก็งกำไร มีแนวต้านแรกที่บริเวณ 13.00 บาท และถัดไปที่ 13.70 บาท 
MCS “ซื้อ” ราคาหุ้นมีสัญญาณกลับตัวขึ้นด้วยแท่งเทียนรูปแบบ Morning Star สามารถฟื้นกลับมายืนเหนือเส้นค่าเฉลี่ยระยะ 3 เดือนได้ พร้อมปริมาณการซื้อขายโดดเด่น เครื่องมือ DI+ ตัด DI- ขึ้น มีโอกาสแกว่งขึ้นได้ต่อเนื่องโดยมีเป้าหมายถัดไปที่ 10.00 บาท และจุดสูงสุดเดิมที่ 10.40 บาท
Futures แนวรับ         แนวต้าน
SET50       915            925
                908            930
Gold         18100          18300
                18000          18400
Oil            1740           1800
               1700           1840